Clarificetur cunctis modo viventibus post nosque futuris, quod Wido Miles de Fontanis, filius Haymonis, decumbens in infirmitate veniens ad obitum suum, ipse et manipulares ejus, et Rotbertus frater ejus puer dederunt Deo, et sancto Petro et Cœnobio Besuensi, mansum unum in villa quæ Fontanellas dicitur, cum appendiciis suis, qui nuncupatur mansus Hugonis Præpositi, et quattuor servos, Constantium, qui vocatur Miles cum filiis suis, sub tali testimonio. Signum Richardi de Vircillis, Hugonis Carrucæ, Wilenci Militis de Fontanis, Herberti villici. Hugonis de Convulensi castro Domini, Rotberti pueri, qui donum fecit et laudavit et aliorum multorum.